**Приложение № 2**

**ДОГОВОР**

**ЗА ПРЕДОСТАВЯНЕ НА УСЛУГИ**

**№………………/ОП-И/19**

 Днес,…................................2019 г. в град София, между:

**1. МИНИСТЕРСТВО НА ВЪНШНИТЕ РАБОТИ**, с адрес: гр. София, ул. „Александър Жендов” № 2, код по Регистър БУЛСТАТ 000000695228, представлявано от …………………………., в качеството й на……………………….. и …………………………………., в качеството на главен счетоводител, съгласно [*документ или акт, от който произтичат правомощията на лицето или лицата, представляващи възложителя*], наричано за краткост **ВЪЗЛОЖИТЕЛ**, от една страна,

и

**2. [*Наименование на изпълнителя*]**,

с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*] [*попълва се приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*попълва се приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните“**, а всеки от тях поотделно „**Страна**“);

**на основание чл. 194, ал. 1** във връзка с чл. 112 от Закона за обществени поръчки, след проведена обществена поръчка по реда на Глава двадесет и шеста от ЗОП, с предмет:,„Абонаментно обслужване и специализиран технически сервиз по две обособени позиции: Обособена позиция № 1: Абонаментно обслужване и специализиран технически сервиз за 3 броя дизел генератори за автономно захранване, находящи се на територията на Министерство на външните работи (МВнР); Обособена позиция № 2: Абонаментно обслужване и специализиран технически сервиз за 2 броя дизелови електроагрегати с автоматично пускане и управление (дизел генератори) и 4 броя непрекъсваеми токозахранващи устройства (UPS)“ се сключи настоящият договор ***за обособена позиция*** **№ ………………………….** (*посочва се номерът на съответната обособена позиция, за която се сключва договора*) ***с предмет: ……………………………………..*** (*изписва се наименованието на съответната обособена позиция*), се сключи този договор („**Договора/Договорът**“) за следното:

**I.ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТсе задължава да предоставя срещу възнаграждение и при условията на този Договор и приложенията към него, следните услуги:[[1]](#footnote-1)

***(приложимо за ОП № 1)***

* ***Абонаментно обслужване и специализиран технически сервиз за 3 броя дизел генератори за автономно захранване (наричани за краткост по-долу в договора дизел генератори), находящи се на територията на Министерство на външните работи (МВнР****), а именно:*
* Дизелов генератор AJ POWER – 1000 kVА;
* Дизелов генератор AJ POWER – 175 kVА;
* Дизелов генератор IVECO 40 kVА,

както и да извърши смяна на консумативите по ал. 2 на трите дизел генератора, съгласно Техническата спецификация – Приложение № 1, Техническото и Ценовото предложения на изпълнителя, съответно - Приложение №2 и Приложение №3, представляващи неразделна част от настоящия договор. ***(приложимо за ОП № 1),*** наричани за краткост „**Услугите**“

***(приложимо за ОП № 2)***

* ***Абонаментно обслужване и специализиран технически сервиз за 2 броя дизелови електроагрегати с автоматично пускане и управление (дизел генератори) и 4 броя непрекъсваеми токозахранващи устройства (UPS),*** *а именно:*

**Дизелови електроеагрегати с автоматично пускане и управление** *(дизел генератори) – 2 (два) броя:*

* VISA – P355M, находящ се в МВнР;
* VISA – P306M, находящ се в гр. София, резиденция Бояна, дом № 8;

**Непрекъсваеми токозахранващи устройства (UPS) –** *4 (четири) броя*

* AROS FLEXUS FT120 – 2 (два) броя, находящи се в основния визов център в сградата на МВнР;
* AROS FLEXUS FT100 – 2 (два) броя, находящи се в резервния визов център в гр. София, резиденция Бояна, дом № 8;

Изпълнителят следва да осигури абонаментно обслужване на два броя дизелови електроагрегати с автоматично пускане и управление (дизел генератори) и 4 броя непрекъсваеми токозахранващи устройства (UPS), съгласно Техническата спецификация – Приложение № 1, Техническото и Ценовото предложения на изпълнителя, съответно - Приложение № 2 и Приложение № 3, представляващи неразделна част от настоящия договор*, услугите включват най-малко*:

* *Техническо обслужване на дизел генераторите;*
* *Профилактично обслужване на UPS;*
* *Предоставяне на услуги по ремонт на дизел генератори* ***(приложимо за ОП № 2)*** наричани за краткост „**Услугите**“.

**(2)** Услугите, предмет на настоящия договор, включват (**„Дейности/те по предмета на договора”**):[[2]](#footnote-2):

*Съответно за ОП 1:*

Абонаментно обслужване на три броя дизел-генератори за автономно захранване, състоящо се в извършването на периодична профилактика на съоръженията, включваща:

а) едно посещение на всеки 12 месеца за изпълнение на мероприятията от програмата;

б) на всеки 12 месеца подмяна на масло /маслен филтър/ горивен филтър;

в) на всеки 24 месеца подмяна на охлаждаща течност /въздушен филтър;

г) специализирана поддръжка на дизел-агрегати, огледи, почистване, измерване, изпитвания и настройка и подмяна на консумативи по двустранно съгласуван график и цени на консумативите посочени в приложение № 3 към настоящия договор. на ИЗПЪЛНИТЕЛЯ за:

**1. Смазочна система:**

- проверка на нивото на смазочна система;

- подмяна на маслото;

- подмяна на масления филтър.

**2. Охлаждаща система:**

- проверка на радиатора;

- подмяна нивото на охлаждаща течност;

- проверка на качеството на охлаждащата течност;

- проверка на чистотата на радиатора;

- подмяна на охлаждаща течност.

**3. Въздушна система:**

**-** проверка на индикатора за ниско налягане;

**-** проверка и почистване на въздушния филтър;

**-** подмяна на горивния филтър.

**4. Електрически системи:**

- проверка на нивото на електролита на акумулатора;

- проверка на зареждането на акумулатора;

- почистване на акумулатора и изводите му;

- проверка на зарядното на акумулатора;

- проверка на контролните уреди;

- проверка на управляващия панел и Стоп функциите;

- проверка на АВР-а и връзките на захранващите кабели.

**5. Други:**

- проверка на ремъците;

- проверка на течове, незабавни мерки;

- проверка на генератора за вибрации;

- основно почистване.

/ за ОП №1/

*Съответно за ОП 2:*

**1. Предоставяне на ежемесечно техническо обслужване на дизел генератори:**

- Проверка на нивото на антифриз;

 - Подмяна антифриз – при необходимост;

 - Проверка състоянието на ремъците;

 - Подмяна на горивен филтър – при необходимост;

 - Източване на кондензна вода от филтър, горивен, въздушен и ауспух – при необходимост;

 - Проверка налягане на масло;

 - Проверка за запрашеност на въздушен филтър – и при необходимост подмяна;

 - Проверка за запрашеност на алтернатор и почистване при необходимост;

 - Подмяна на масло в двигателя – при необходимост;

 - Подмяна на маслен филтър – при необходимост;

 - Проверка на контролни лампи;

 - Проверка на клемните връзки;

 - Проверка на батерията;

 - Проверка за разлив на масло и нафта в легена на дизел генератора;

 - Проверка АВР и настройки;

 - Проверка отработени часове;

 - Горепосочените дейности се отчитат чрез протокол.

**2. Профилактично обслужване на UPS:**

- Проверка на батериите;

- Проверка на вентилаторите;

- Проверка входното и изходно напрежение на UPS;

- Измерване на консумацията на изхода на UPS;

- Проверка на зарядното напрежение на UPS;

- Проверка на окислени елементи на батериите;

- Проверка за активни аларми и история;

- Предписания за подобряване системата (ако е нужно)

**3. Предоставяне на услуги по ремонт на дизел генератори:**

- Отстраняване на неизправности и възникнали повреди по време на експлоатацията;

- Аварийни повиквания;

- Подмяна на дефектирали части

/ за ОП №2/

**[Чл. ….** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.] (*ако е приложимо*)[[3]](#footnote-3)

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 2.(1)** Договорът влиза в сила от датата на сключване му, но не по рано от 29.08.2019 год. (*за Обособена позиция 1*) /не по-рано от 11.08.2019 год. (*за Обособена позиция 2*)[[4]](#footnote-4) и е със срок на действие 24 /двадесет и четири/ месеца.

**(1а)[[5]](#footnote-5)** Дейностите, предмет на договора, се извършват от Изпълнителя съгласно график за профилактични дейности (*част от Техническата спецификация – представляваща Приложение № 1 към този договор)*, като денят и часът се съгласуват с представител на Възложителя.

**(1б)[[6]](#footnote-6)** На всеки12 месецаподмяна на масло /маслен филтър/ горивен филтър.

**(1в)[[7]](#footnote-7)**На всеки 24 месеца се извършва подмяна на охлаждаща течност и подмяна на горивния филтър.

**(2)** Време за реакция при аварийна ситуация**:**

- до ……………………….. (*не повече от 2 часа/120 минути*, *попълва се срокът съгласно посоченото в техническото предложение на изпълнителя);*

- до ………………………… (*не повече от 4 часа/240 минути, попълва се срокът съгласно посоченото в техническото предложение на изпълнителя)*.

**Чл. 3.** Мястото на изпълнение на Договора е:[[8]](#footnote-8)

/*Приложимо за Обособена позиция № 1/:*

гр. София, ул. „Александър Жендов“ №2, Министерство на външните работи – Централно управление.

*/Приложимо за Обособена позиция № 2/:*

гр. София, ул. „Александър Жендов“ №2, Министерство на външните работи – Централно управление и гр. София, резиденция Бояна, дом № 8.

**III. ЦЕНА, РЕД И СРОКОВЕ ЗА ПЛАЩАНЕ[[9]](#footnote-9)**

**Чл. 4.** *(Вариант 1, приложим за ОП № 1)* **(1)** Общата стойност на договора за периода от 24 месеца е в размер на ……… лв. (*изписва се с думи: ……..*) без ДДС и ………….. лв. (*изписва се с думи*:……..) с ДДС[[10]](#footnote-10), от които:

1.1. Предложена обща цена за изпълнение за периода от *12 (дванадесет) месеца* е в размер на ………… лв. (*изписва се с думи:….)* без ДДС и ……….. лв. *(изписва се с думи:………..)* с ДДС. Предложена цена за абонаментно обслужване за *1 (един) месеца* е в размер на …………………………………… лв. (*изписва се с думи:………………………………..)* без ДДС и ………….. лв. *(изписва се с думи:………………………………..)* с ДДС [[11]](#footnote-11);

1.2. Цената по т. 1.1. е формирана, както следва:

А). Цена за консумативи за генератор **AJ POWER-1000 kVA** за период от 12 месеца в размер на …………………………………… лв. (*изписва се с думи:………………………………..)* без ДДС и ………….. лв. *(изписва се с думи:………………………………..)* с ДДС (*съгласно т. 1 от Приложение № 1 към настоящото ценово предложение*);

Б) Цена за консумативи за генератор **AJ POWER 175 kVA** за период от 12 месеца в размер на …………………………………… лв. (*изписва се с думи:………………………………..)* без ДДС и ………….. лв. *(изписва се с думи:………………………………..)* с ДДС (*съгласно т. 2 от Приложение № 1 към настоящото ценово предложение*);

В) Цена за консумативи за генератор **IVECO 40 kVA** за период от 12 месеца в размер на …………………………………… лв. (*изписва се с думи:………………………………..)* без ДДС и ………….. лв. *(изписва се с думи:………………………………..)* с ДДС (*съгласно т. 3 от Приложение № 1 към настоящото ценово предложение*);

*(Вариант 2, приложим за ОП № 2)*

**(1)** Общата стойност на договора за периода от 24 месеца е в размер на ……… лв. (*изписва се с думи: ……..*) без ДДС и …….. лв. (*изписва се с думи*:……..) с ДДС, от които:

1.1. Предложена обща цена за изпълнение за периода от 12 месеца е в размер на …………… лв. (*изписва се с думи:……..)* без ДДС и ……….. лв. *(изписва се с думи:…………..)* с ДДС[[12]](#footnote-12);

1.2. Цената по т. 1.1. е формирана, както следва:

А) за абонаментно обслужване …… лв. (*изписва се с думи:……..)* без ДДС и ….. лв. *(изписва се с думи:……..)* с ДДС[[13]](#footnote-13);

Б) за консумативи …………… лв. (*изписва се с думи:…………..)* без ДДС и …….. лв. *(изписва се с думи:………..)* с ДДС[[14]](#footnote-14);

В) за аварийни посещения ………… лв. (*изписва се с думи:……..)* без ДДС и ….... лв. *(изписва се с думи:………..)* с ДДС[[15]](#footnote-15);

 **(2)** ВЪЗЛОЖИТЕЛЯТ заплаща на ИЗПЪЛНИТЕЛЯ договорената в настоящия договор цена в български лева, по банков път, по посочената банкова сметка на ИЗПЪЛНИТЕЛЯ, както следва:[[16]](#footnote-16)

*(Вариант 1, приложим за ОП № 1)*

* 1. Ежемесечно, до 30-дневен срок след представяне на оригинална данъчна фактура, с изписан в нея номера на договора на поръчката и подписването на приемо-предавателен протокол за извършената услуга (за МВнР от лицата по чл. 6, ал. 4 от настоящия договор, без забележки).
	2. В случай на необходимост от извършване на ремонт на някой от агрегатите или влагане на материали, или смяна на консумативи, съответните дейности се извършват, след предварително съгласуване между Възложителя и Изпълнителя и писмено одобрение от Възложителя, чрез определени лицата по чл. 6, ал. 4 от настоящия договор.
	3. Единичните цени на консумативите, подлежащи на смяна, са посочени в Ценовото предложение на ИЗПЪЛНИТЕЛЯ, неразделна част от настоящия договор (*Приложение № 3*).

*(Вариант 2, приложим за ОП № 2)*

1.1. Годишната абонаментна такса за извънгаранционно сервизно обслужване на устройствата е в размера посочен в чл. 4, ал. 1, т.1.3. от настоящия договор, което включва минимум по 6 (шест) посещения и ще бъде платена на шест равни вноски по ……………….. лв. (*изписва се и с думи: ………………………..)* без ДДС или ……………….. лв. (*изписва се и с думи: ………………………..)* с ДДС, за всяко едно от посещенията в срок до 30 (тридесет) дни след представяне на оригинална данъчна фактура, с изписан в нея номера на договора на поръчката и двустранно подписан приемо-предавателен протокол (за МВнР от лицата по чл. 6, ал. 4 от настоящия договор, без забележки);

*1.2.* За извършване на смяната на консумативите по чл. 4, ал. 1, т.1.4. от настоящия договор*,* в срок до 30 (тридесет) дни след представяне на оригинална данъчна фактура, с изписан в нея номера на договора на поръчката и двустранно подписан приемо-предавателен протокол (за МВнР от лицата по чл. 6, ал. 4 от настоящия договор, без забележки) за смяна на консумативите (масло, филтри и антифриз и пр.);

1.3. За извършване на аварийни посещения и дейности по чл. 4, ал. 1, т.1.5. от настоящия договор в срок до 30 (тридесет) дни след представяне на оригинална данъчна фактура, с изписан в нея номера на договора на поръчката и двустранно подписан приемо-предавателен протокол (за МВнР от лицата по чл. 6, ал. 4 от настоящия договор, без забележки).

1.4. В случай на необходимост от извършване на ремонт на някой от агрегатите или влагане на материали, или смяна на консумативи, съответните дейности се извършват, след предварително съгласуване между Възложителя и Изпълнителя и писмено одобрение от Възложителя, чрез определени лицата по чл. 6, ал. 4 от настоящия договор.

1.5 Единичните цени на консумативите, подлежащи на смяна, са посочени в Ценовото предложение на ИЗПЪЛНИТЕЛЯ, неразделна част от настоящия договор (*Приложение № 3*)

 **(3)** ВЪЗЛОЖИТЕЛЯТ извършва плащанията в български лева по предоставена от ИЗПЪЛНИТЕЛЯ банкова сметка:

Банка: ………………………….

IBAN: ………………………………….

BIC: …………………………………..

**(4)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени ал. 3 в срок от 5 /пет/ дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

 **(5)** В Цената по чл. 4 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(6)** Цената, посочена в чл. 4, ал. 1, е крайна за времето на изпълнение на Договора и не подлежи на промяна освен в случаите, изрично уговорени в този Договор и приложенията към него, в съответствие с разпоредбите на ЗОП.

**(7)** Плащане не се извършва, в случай че за ИЗПЪЛНИТЕЛЯ е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация. (*Само за Обособена позиция № 1*)[[17]](#footnote-17)

*Ако е приложимо[[18]](#footnote-18) - [Чл. …. (1) Когато за частта от Дейностите по предмета на договора, която се изпълнява от подизпълнител, изпълнението може да бъде предадено отделно от изпълнението на останалите Дейности, подизпълнителят представя на ИЗПЪЛНИТЕЛЯ отчет за изпълнението на съответната част от Дейностите, заедно с искане за плащане на тази част пряко на подизпълнителя.*

*(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.*

*(3) ВЪЗЛОЖИТЕЛЯТ приема изпълнението на частта от Дейностите по предмета на договора, при съответно спазване на разпоредбите на Раздел VI „Предаване и приемане на изпълнението” от Договора, и заплаща възнаграждение за тази част на подизпълнителя в срока по чл. [7] до 30 (тридесет) дни от получаването на фактура от подизпълнителя. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.]*

**IV.ПРАВА И ЗАДЪЛЖЕНИЯ НА СТРАНИТЕ**

*Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.*

**Общи права и задължения на ВЪЗЛОЖИТЕЛЯ**

**Чл. 5**. **ВЪЗЛОЖИТЕЛЯТ** има право:

 **(1)** да изисква и да получава Услугите в уговорените срокове, количество и качество;

 **(2)** да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението, посредством определените лица по чл. 6, ал.4;

 **(3)** да изиска от ИЗПЪЛНИТЕЛЯ да изпълни възложеното в срок, без отклонение от договореното и без недостатъци.

 **(4)** да изисква от техническите специалисти да се легитимират чрез служебна карта.

 **(5)** да приеме изпълнението, когато отговаря на договореното;

 **(6)** когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

 **(7)** да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора или резултатът от изпълнението става безполезен за ВЪЗЛОЖИТЕЛЯ.

*[(8). да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП (ако е приложимо)][[19]](#footnote-19)*

**Чл. 6**. **ВЪЗЛОЖИТЕЛЯТ** се задължава:

 **(1)** да заплати на ИЗПЪЛНИТЕЛЯ уговорената цена за услугата, предмет на договора, в размер и в срок съгласно чл. 4 при условие, че приеме изпълнението, предмет на договора без рекламации, възражения и забележки;

 **(2)** да уведомява своевременно ИЗПЪЛНИТЕЛЯ за възникнала повреда;

 **(3)** да осигури достъп до помещенията, в които се намира апаратурата на специално оторизирани лица за това за извършване на техническо наблюдение, профилактични прегледи и ремонти;

**(4)** със заповед да определи служител/и, които да контролират и приемат изпълнението на договора.

**(5)** Да осигури достъп до обекта на служителите на ИЗПЪЛНИТЕЛЯ за изпълнение на задълженията им по този договор, след представен от първия списък на лицата, за които се иска достъп. Възложителят си запазва правото да откаже достъп до местата, в които ще се извършват Дейностите по предмета на договора на някое от лицата, които ще бъдат ангажирани за изпълнение на поръчката и посочени от ИЗПЪЛНИТЕЛЯ, с оглед предвидените мерки за сигурност на обекта, и да поиска от ИЗПЪЛНИТЕЛЯ да ги замени.

**(6)** Да оказва съдействие на ИЗПЪЛНИТЕЛЯ за изпълнение на задълженията му по договора и отстранява своевременно всички пречки и нередности, пред изпълнението на Договора, когато ИЗПЪЛНИТЕЛЯТ поиска това.

**(7)** ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ и/или негови служители [*и/или негови подизпълнители*][[20]](#footnote-20) в рамките на обекта, в резултат на които възникне вследствие изпълнение предмета на договора през времетраенето му:

7.1. смърт или злополука на което и да било физическо лице;

7.2. загуба или нанесена вреда на каквото и да било имущество в обекта.

7.3. ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ и/или негови служители [*и/или негови подизпълнители*][[21]](#footnote-21), извършени при или по повод изпълнение на Дейностите по предмета на договора, които се третират като нарушения на нормативни актове в областта на управлението на отпадъците.

**Общи права и задължения на ИЗПЪЛНИТЕЛЯ**

**Чл.7.** **ИЗПЪЛНИТЕЛЯТ** има право:

**(1)** да получи уговореното възнаграждение в размера, сроковете и при условията на договора.

**(2)** да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

**(3)** да иска и да получава от ВЪЗЛОЖИТЕЛЯ достъп до обекта във връзка с изпълнението на задълженията си.

**Чл. 8**. **ИЗПЪЛНИТЕЛЯТ** се задължава:

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията, неразделна част от настоящия договор.

 **(2)** да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

**(3)** да изпълнява всички законосъобразни указания и изисквания на ВЪЗЛОЖИТЕЛЯ;

**(4)** при авария, Изпълнителят е длъжен да реагира до ………. часа/минути в рамките на работното време и до ……….. часа/минути в извън работно време, след получаване на уведомление, по реда предвиден в чл.23 от настоящия договор, от страна на представител на Възложителя.

**(5)** за всяка извършена профилактика Изпълнителят попълва контролна бланка /протокол/, копие от която представя на Възложителя - за включване в приемателно – предавателния протокол по чл.4, ал.2 от настоящия договор.

**(6)** да изпълнява задълженията си по настоящия договор, без да пречи или затруднява работния процес на ВЪЗЛОЖИТЕЛЯ.

**(7)** при изпълнението на задълженията си по настоящия договор да пази имуществото на ВЪЗЛОЖИТЕЛЯ от увреждане.

**(8)** да отговаря за професионалната квалификация на наетите от него служители, заети с изпълнението на настоящия Договор.

**(9)** да спазва всички законови и подзаконови нормативни актове, регулиращи предоставяните по този договор услуги, включително правилата за техническа и противопожарна безопасност и здравословни и безопасни условия на труд.

**(10)** за материалите и изделията, които доставя и влага, ИЗПЪЛНИТЕЛЯТ гарантира съответствие с БДС или други приложими стандарти.

 **V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

 **Чл.9.** **(1)** Всички действия по изпълнението на договора се извършват с двустранно подписани от представители на ВЪЗЛОЖИТЕЛЯ и ИЗПЪЛНИТЕЛЯ приемо-предавателни протоколи в два оригинални екземпляра – по един за всяка от Страните**.**

**(2)** За всяка извършена профилактика Изпълнителят попълва контролна бланка /протокол/, копие от която представя на Възложителя, която е неразделна част от протокола по ал.1.

**VІ. САНКЦИИ ПРИ НЕИЗПЪЛНЕНИЕ**

**Чл.10.** **(1)** При констатирано лошо или друго неточно или частично изпълнение **или** виновно неизпълнение – един или повече пъти на услугите от този договор, ИЗПЪЛНИТЕЛЯ дължи на ВЪЗЛОЖИТЕЛЯ неустойка в размер на 10 % (десет процента) от стойността на съответния период и/или извършената конкретна услуга.

 **(2)** При забава на ВЪЗЛОЖИТЕЛЯ на заплащането на дължимата цена, същият дължи на ИЗПЪЛНИТЕЛЯ законната лихва 0,05% за забава за всеки просрочен ден, но не повече от 3 % (три процента) от неизплатената сума.

 **(3)** В случай на забава на изпълнението на услугите по този договор, неизправната страна дължи на изправната неустойка в размер на 3 (три) % върху стойността на договора за всеки ден забава, но не повече от 10 (десет) % от общата годишна стойност на договора.

 **(4)** ВЪЗЛОЖИТЕЛЯТ има право да прихване дължимите обезщетения и неустойки от сумите, дължими на ИЗПЪЛНИТЕЛЯ за доставените артикули, или от гаранцията за изпълнение.

**Чл.11.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VІІ.ПРЕКРАТЯВАНЕ НА ДОГОВОРА**

**Чл.12.** **(1)** Настоящият договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

3. В случаите по чл.10 от настоящия договор.

**Чл.13**. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл.14.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл.15.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**VІІІ. ОБЩИ РАЗПОРЕДБИ. БАНКОВА ГАРАНЦИЯ**

Дефинирани понятия и тълкуване

**Чл. 16.** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

Спазване на приложими норми

**Чл. 17.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 18. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 19.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Изменения

**Чл. 20.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на чл. 116 от ЗОП.

Непреодолима сила

**Чл. 21. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (*три*) дни от настъпване на непреодолимата сила.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 22.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 23. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер или по електронна поща. В случай на авария, Възложителя си зпазва правото да уведоми Изпълнителя, по телефона (чрез Устна форма на заявката) чрез обаждане и/или SMS, което действие при първа възможност се отразява и чрез писмена форма, чрез електронна поща и/или по друг удобен за страните начин.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: …………………………..

Тел.: …………………………..

e-mail: ………………..

Лице за контакт: ………………… – …………………….. (*име и длъжнаст на лицето*)

2. За ИЗПЪЛНИТЕЛЯ:

Адрес за кореспонденция: …………………..,

Тел.: …………………

e-mail: …………………..

Лице за контакт: ………………… – …………………….. (*име и длъжнаст на лицето*)

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на получаване – при изпращане по електронна поща.

5. по телефона, съгласно бележката по чл. 23, ал. 1, изречение второ.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (*седем*) дни от вписването ѝ в съответния регистър.

Приложимо право

**Чл.24.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл.25.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Гаранция за изпълнение на договора

**Чл. 26.** **(1)** При подписване на договора **ИЗПЪЛНИТЕЛЯТ** предоставя гаранция за добро изпълнение в размер на ………………..лв. (*изписва се и с думи:……………….)* , *представляваща 5 % (пет процента) от цената на договора (за обособената позиция без ДДС*) („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**(2)** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ.

**(3)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

3.1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

3.2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

3.3. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**(4)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

4.1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

4.2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

4.3. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**(5)** При точно и пълно изпълнение на договора гаранцията за изпълнение се освобождава (възстановява) при условията на чл. 27.

**(6) ВЪЗЛОЖИТЕЛЯТ** може да се удовлетвори от гаранцията в случаите, когато в негова полза е възникнало вземане от неизпълнение на задълженията на **ИЗПЪЛНИТЕЛЯ**.

**(7)** **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**(8) ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

 8.1. ако **ИЗПЪЛНИТЕЛЯТ** не започне работа по изпълнение на Договора в срок до 3 (три) дни след Датата на влизане в сила и **ВЪЗЛОЖИТЕЛЯТ** развали Договора на това основание;

 8.2. при пълно неизпълнение, в т.ч. когато Дейностите по предмета на договора не отговарят на изискванията на **ВЪЗЛОЖИТЕЛЯ**, и разваляне на Договора от страна на **ВЪЗЛОЖИТЕЛЯ** на това основание;

8.3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**(9)** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**(10)** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила**, ИЗПЪЛНИТЕЛЯТ** се задължава в срок до 7 (седем) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 26, ал. 1 от Договора.

**Чл. 27. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

 **(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 4, ал.3 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**(2)** Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на ал. 1.

**(3)** Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**(4)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

**(5)** Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

**(6)** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

**Чл. 28.** Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на **ИЗПЪЛНИТЕЛЯ.**

Екземпляри

**Чл. 29.** Настоящият договор се състави и подписа в два еднообразни екземпляра, по един за всяка от страните.

**Чл. 30.** Неразделна част от настоящия Договор са следните приложения:

* Приложение № 1 – Техническа спецификация на **ВЪЗЛОЖИТЕЛЯ**;
* Приложение № 2 – Техническо предложение на **ИЗПЪЛНИТЕЛЯ**;
* Приложение № 3 – Ценово предложение на **ИЗПЪЛНИТЕЛЯ**
* Приложение № 4 – Гаранция за изпълнение на поръчката по обособената позиция.

.

**УПЪЛНОМОЩЕН ВЪЗЛОЖИТЕЛ: ИЗПЪЛНИТЕЛ:**

**……………………………. ……………… (***изписва се името на*

*съгласно заповед № 95-00-………/…………г.**представляващия изпълнителя***)**

*на министъра на външните работи ……………….. (изписва се качеството,*

*с което представляващия подписва)*

**ГЛАВЕН СЧЕТОВОДИТЕЛ:**

**………………………………..**

1. - *Посочват се предметът, по съответната обособена позиция.Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-1)
2. *Посочват се дейностите, в съответствие с техническото предложение на участника по съответната обособена позиция.*

*- Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-2)
3. - *Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП.*  [↑](#footnote-ref-3)
4. *- Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-4)
5. *Попълва се само в договора за Обособена позиция № 1* [↑](#footnote-ref-5)
6. *Попълва се само в договора за Обособена позиция № 1* [↑](#footnote-ref-6)
7. *Попълва се само в договора за Обособена позиция № 1* [↑](#footnote-ref-7)
8. *- Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-8)
9. *Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-9)
10. *Посочената сума не следва да надвишава прогнозната стойност на поръчката за обособената позиция за срок от 24 месеца, а именно 342 000.00 лв без начислен ДДС* [↑](#footnote-ref-10)
11. *Посочената сума не следва да надвишава прогнозната стойност на поръчката за обособената позиция за срок от 12 месеца, а именно 17 000.00 лв без начислен ДДС* [↑](#footnote-ref-11)
12. *Посочената сума не следва да надвишава прогнозната стойност на поръчката за обособената позиция за срок от 12 месеца, а именно 12 000.00 лв без начислен ДДС* [↑](#footnote-ref-12)
13. *Посочената сума не следва да надвишава прогнозната стойност на поръчката за обособената позиция за абонаментно обслужване за срок от 12 месеца, а именно 6 000.00 лв. без начислен ДДС* [↑](#footnote-ref-13)
14. *Посочената сума не следва да надвишава прогнозната стойност на поръчката за обособената позиция за консумативи за срок от 12 месеца, а именно 3 000.00 лв. без начислен ДДС* [↑](#footnote-ref-14)
15. *Посочената сума не следва да надвишава прогнозната стойност на поръчката за обособената позиция за аварийни посещения за срок от 12 месеца, а именно 3 000.00 лв. без начислен ДДС* [↑](#footnote-ref-15)
16. *Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-16)
17. *Попълва се само приложимата част от текста на договора за съответната обособена позиция за която се сключва. Останалата неприложима част се изтрива.* [↑](#footnote-ref-17)
18. *Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП* [↑](#footnote-ref-18)
19. *Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП* [↑](#footnote-ref-19)
20. *Отбелязва се, само в случай, че е относимо, в противен такъв текстът при липса на подизпълнител се заличава* [↑](#footnote-ref-20)
21. *Виж бележка 15* [↑](#footnote-ref-21)